**Referat af**

**generalforsamling i Foreningen for Frigørende Åndedræt**

**tirsdag d. 26.4.2022**

**Deltagere**: Hanne Hansen, Anne-Lise Ugleholdt Pedersen, Anka Lalatovic, Lene Dupont, Tove Jensen, Rolf Klaffert, Helen Lemvigh, Janne Jønsson Larsen.

Generalforsamlingen blev afholdt Marathonvej 14 hos Tove og Rolf

Vi indledte med en fælles åndedrætssession, før selve generalforsamlingen.

**Pkt. 1 Valg af dirigent**

Tove Jensen blev valgt til dirigent. Tove konstaterede, at generalforsamlingen var lovlig indkaldt.

**Pkt. 2. Bestyrelsens/formandens beretning**. (Her refereret i kort form. Se den fulde beretning i vedhæftet fil.)

Hanne gennemgik bestyrelsens arbejde i det forløbne år. Vi har afholdt de efterhånden faste arrangementer Open Air Breathing og Late Night Breathing. Desuden har vi i foråret afholdt åbne åndedrætsaftener for medlemmer ifølge med venner. Det har været nogle gode aftener, men da lejen overstiger det der betales af de få deltagende, er det ikke økonomisk bæredygtigt, så vi vil ikke fortsætte med dette, men er åbne for andre muligheder.

Der er er arbejdet med hjemmesiden i mindre omfang, som vi beholder indtil videre. Der er oprettet en facebookgruppe, som er åben for andre end medlemmer. Her vil vi annoncere foreningens aktiviteter.

**Pkt. 3. Forelæggelse og godkendelse af årsregnskab.**

Anka fremlagde det godkendte regnskab for 2021. Saldoen var 31.12.21 på 10891, 47 kr. Der var en større udgift til online-workshops. Generalforsamlingen var enige om, at de penge var godt givet ud. Generalforsamlingen godkendte regnskabet, som vedhæftes i oversigt.

**Pkt. 4. Fastsættelse af kontingent.**

Generalforsamlingen fastsatte kontingentet for 2022 til 200,- kr. pr. medlem.

**Pkt. 5. Indkomne forslag.**

Der var ingen indkomne forslag.

**Pkt. 6. Valg af bestyrelsens fire medlemmer, formand, kasserer, sekretær og bestyrelsesmedlem.**

Anne-Lise ønskede ikke genvalg. Der var ikke andre, som ønskede at stille op i stedet. De øvrige tre medlemmer af bestyrelsen blev genvalgt. Bestyrelsen består nu af tre personer, som efterfølgende er konstitueret således:

Hanne Hansen, formand

Anka Lalatovic, kasserer

Lene Dupont, sekretær

**Pkt. 7. Valg af 1 bestyrelsessuppleant**

Tove Jensen blev valgt.

**Pkt. 8. Valg af revisor og revisorsuppleant**

Anne-Lise blev valgt som revisor og Rolf Klaffert valgt som revisorsuppleant.

**Pkt. 9. Evt. valg/nedsættelse af udvalg**

Der blev ikke nedsat nogen udvalg.

**Pkt. 10. Evt.**

Bestyrelsen takkede Anne-Lise for hendes mangeårige indsats i bestyrelsen med blomster og vin.

Derefter blev der drøftet forskellige mulige tiltag for foreningens medlemmer: Åbne åndedrætsaftener på skift hjemme hos nogle af os selv, oplæg om emner relateret til åndedræt f.eks. om yogaåndedræt, A Course in Miracles eller tilgivelse. Eller andre slags arrangementer som saunagus eller trommerejse. Der blev nævnt muligheden af, at nogle arrangementer kunne finde sted i Sanitas i Hillerød. Alle forslag gav en god stemning og bekræftede, at vi gerne vil møde hinanden i foreningen.

4.5.2022

Hanne Hansen, referent

Tove Jensen, dirigent